title: 2008 m. kovo 28 d. Komisijos direktyva 2008/40/EB, iš dalies keičianti Tarybos direktyvą 91/414/EEB, įtraukiant veikliąsias medžiagas amidosulfuroną ir nikosulfuroną (Tekstas svarbus EEE)

text:
29.3.2008

               LT

               Europos Sąjungos oficialusis leidinys

               L 87/5

      KOMISIJOS DIREKTYVA 2008/40/EB
   2008 m. kovo 28 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas amidosulfuroną ir nikosulfuroną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos trečiojo etapo išsamios įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar jas įtraukti į Direktyvos 91/414/EEB I priedą, sąrašas. Tame sąraše yra amidosulfuronas ir nikosulfuronas.

               (2)

               Šių veikliųjų medžiagų poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (EMST) privalo pateikti atitinkamas vertinimo ataskaitas ir rekomendacijas. Austrija ir Jungtinė Karalystė paskirtos amidosulfurono ir nikosulfurono ataskaitas rengiančiomis valstybėmis narėmis, o visa reikalinga informacija buvo pateikta atitinkamai 2005 m. gegužės 31 d. ir 2005 m. gruodžio 7 d.

               (3)

               Valstybės narės ir EMST kartu persvarstė šias vertinimo ataskaitas ir 2007 m. sausio 22 d. pateikė jas Komisijai kaip EMST mokslines amidosulfurono ir nikosulfurono ataskaitas (4). Šias ataskaitas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2008 m. sausio 22 d. pateikė kaip Komisijos amidosulfurono ir nikosulfurono peržiūros ataskaitas.

               (4)

               Po įvairiapusių tyrimų nustatyta, kad augalų apsaugos produktai, kurių sudėtyje yra amidosulfurono ir nikosulfurono, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma juos naudojant tomis paskirtimis, kurios buvo išnagrinėtos ir išsamiai pristatytos Komisijos peržiūros ataskaitose. Todėl šias veikliąsias medžiagas tikslinga įtraukti į I priedą siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse galėtų būti registruojami vadovaujantis tos direktyvos nuostatomis.

               (5)

               Prieš įtraukiant veikliąją medžiagą į I priedą turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (6)

               Nepažeidžiant Direktyvoje 91/414/EEB nustatytų įpareigojimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų, persvarstytų galiojančias augalų apsaugos produktų, kurių sudėtyje yra amidosulfurono ir nikosulfurono, registracijas. Valstybės narės prireikus turėtų iš dalies keisti, pakeisti naujomis arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, kiekvienu numatytu naudojimo atveju būtų pateikti ir įvertinti III priede nurodyti visi kiekvieno augalų apsaugos produkto dokumentai.

               (7)

               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų interpretuojant galiojančios registracijos savininkų pareigas, susijusias su galimybe naudotis duomenimis. Todėl siekiant išvengti tolesnių sunkumų būtina aiškiau apibrėžti valstybių narių pareigas, visų pirma – pareigą patikrinti, ar registracijos savininkas gali naudotis visais tos direktyvos II priedo reikalavimus atitinkančiais dokumentais. Tačiau aiškiau apibrėžus esamas pareigas valstybėms narėms arba registracijų savininkams naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (8)

               Todėl Direktyvą 91/414/EEB reikėtų atitinkamai iš dalies keisti.

               (9)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2009 m. balandžio 30 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikmenų lentelę.
   Tas nuostatas jos taiko nuo 2009 m. gegužės 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2009 m. balandžio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliųjų medžiagų amidosulfurono ir nikosulfurono, registracijas.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su amidosulfuronu ir nikosulfuronu, išskyrus su jais susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal tos direktyvos 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje amidosulfuronas ir nikosulfuronas yra vienintelė veiklioji medžiaga arba viena iš kelių veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2008 m. spalio 31 d., valstybės narės iš naujo įvertina produktą pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, atitinkamai susijusius su amidosulfuronu ir nikosulfuronu. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios valstybės narės:

               a)

               jei būtina, iš dalies keičia arba panaikina produkto, kurio sudėtyje amidosulfuronas ir nikosulfuronas yra vienintelė veiklioji medžiaga, registraciją ne vėliau kaip iki 2012 m. spalio 31 d.; arba

               b)

               jei būtina, iš dalies keičia arba panaikina produkto, kurio sudėtyje amidosulfuronas ir nikosulfuronas yra viena iš kelių veikliųjų medžiagų, registraciją iki 2012 m. spalio 31 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2008 m. lapkričio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2008 m. kovo 28 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/76/EB (OL L 337, 2007 12 21, p. 100).

      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).

      (3)  OL L 224, 2002 8 21, p. 23. Reglamentas su paskutiniais pakeitimais, padarytais Reglamentu (EB) Nr. 1095/2007 (OL L 246, 2007 9 21, p. 19).

      (4)  EMST mokslinė ataskaita (2007) 116, 1–86, „Bendros veikliosios medžiagos pesticido amidosulfurono keliamos rizikos vertinimo peržiūros išvados“ (pateikta 2007 m. lapkričio 14 d.).
   EMST mokslinė ataskaita (2007) 120, 1–91, „Bendros veikliosios medžiagos pesticido nikosulfurono keliamos rizikos vertinimo peržiūros išvados“ (pateikta 2007 m. lapkričio 29 d.).

      (5)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 27).

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo pabaiga

                     Specialiosios nuostatos

                     „175

                     Amidosulfuronas
                     CAS Nr. 120923–37–7
                     CIPAC Nr. 515

                     3-(4,6-dimetoksipirimidin-2-il)-1-(N-metil-N-metilsulfonil-aminosulfonil) karbamidas
                     arba
                     1-(4,6-dimetoksipirimidin-2-il)-3-mezil(metil) sulfamoilkarbamidas

                     ≥ 970 g/kg

                     2009 m. sausio 1 d.

                     2018 m. gruodžio 31 d.

                     A   DALIS
                     Galima registruoti tik kaip herbicidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra amidosulfurono ir kurie nėra naudojami pievoms ir ganykloms, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Kad būtų įgyvendinti VI priedo vienodi principai, atsižvelgiama į amidosulfurono peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2008 m. sausio 22 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 požeminio vandens apsaugai dėl galimo požeminio vandens užteršimo tam tikrais yrančiais produktais, jei medžiaga naudojama vietovėse, kurių dirvožemio ir (arba) klimato sąlygos yra lengvai pažeidžiamos,

                                 —

                                 vandens augalų apsaugai.

                           Nustačius šią riziką, prireikus turėtų būti taikomos rizikos sumažinimo priemonės, pavyzdžiui, apsaugos zonų kūrimas.

                     176

                     Nikosulfuronas
                     CAS Nr. 111991–09–4
                     CIPAC Nr. 709

                     2-[(4,6-dimetoksipirimidin-2-ilkarbamoil)sulfamoil]-N,N-dimetilnikotinamidas
                     arba
                     1-(4,6-dimetoksipirimidin-2-il)-3-(3-dimetilkarbamoil-2-piridilsulfonil) karbamidas

                     ≥ 930 g/kg

                     2009 m. sausio 1 d.

                     2018 m. gruodžio 31 d.

                     A   DALIS
                     Galima registruoti tik kaip herbicidą.
                     B   DALIS
                     Kad būtų įgyvendinti VI priedo vienodi principai, atsižvelgiama į nikosulfurono peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2008 m. sausio 22 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 galimam metabolito DUDN poveikiui vandens aplinkai, jei nikosulfuronas naudojamas vietovėse, kurių dirvožemis yra lengvai pažeidžiamas,

                                 —

                                 vandens augalų apsaugai ir užtikrinti, kad registracijos sąlygose prireikus būtų numatytos rizikos sumažinimo priemonės, pavyzdžiui, apsaugos zonų kūrimas,

                                 —

                                 netikslinių augalų apsaugai ir užtikrinti, kad registracijos sąlygose prireikus būtų numatytos rizikos sumažinimo priemonės, pavyzdžiui, dirbamos žemės nepurškiamų apsaugos zonų kūrimas,

                                 —

                                 požeminio ir paviršinio vandens apsaugai vietovėse, kurių dirvožemio ir klimato sąlygos yra lengvai pažeidžiamos.“

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.


title: 2009 m. liepos 13 d. Europos Parlamento ir Tarybos direktyva 2009/80/EB dėl dviračių arba triračių motorinių transporto priemonių valdymo mechanizmų, signalinių lempučių ir rodytuvų identifikavimo (kodifikuota redakcija) (Tekstas svarbus EEE)

text:
4.8.2009

               LT

               Europos Sąjungos oficialusis leidinys

               L 202/16

      EUROPOS PARLAMENTO IR TARYBOS DIREKTYVA 2009/80/EB
   2009 m. liepos 13 d.
   dėl dviračių arba triračių motorinių transporto priemonių valdymo mechanizmų, signalinių lempučių ir rodytuvų identifikavimo
   (kodifikuota redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1993 m. birželio 14 d. Tarybos direktyva 93/29/EEB dėl dviračių arba triračių motorinių transporto priemonių valdymo mechanizmų, signalinių lempučių ir rodytuvų identifikavimo (3) buvo iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Direktyva 93/29/EB – tai viena iš 1992 m. birželio 30 d. Tarybos direktyvoje 92/61/EEB dėl dviračių ir triračių motorinių transporto priemonių tipo patvirtinimo, pakeistoje 2002 m. kovo 18 d. Europos Parlamento ir Tarybos direktyva 2002/24/EB dėl dviračių ir triračių motorinių transporto priemonių tipo patvirtinimo (5), numatytos EB tipo patvirtinimo sistemos atskirųjų direktyvų, nustatanti techninius dviračių arba triračių motorinių transporto priemonių dizaino ir konstrukcijos reikalavimus valdymo mechanizmams, signalinėms lemputėms ir rodytuvams. Šie techniniai reikalavimai susiję su valstybių narių įstatymų derinimu, siekiant kiekvienai transporto priemonių rūšiai taikyti EB tipo patvirtinimo tvarką, numatytą Direktyvoje 2002/24/EB. Todėl šiai direktyvai taikomos Direktyvoje 2002/24/EB išdėstytos nuostatos dėl transporto priemonių sistemų, detalių ir atskirųjų techninių agregatų.

               (3)

               Siekiant palengvinti patekimą į Bendrijai nepriklausančių valstybių rinkas, šios direktyvos ir Jungtinių Tautų Europos ekonominės komisijos reglamento Nr. 60 (6) reikalavimai turėtų būti lygiavertiški.

               (4)

               Ši direktyva neturėtų daryti poveikio valstybių narių pareigoms, susijusioms su direktyvų perkėlimo į nacionalinę teisę ir taikymo pradžios terminais, numatytais III priedo B dalyje,

         PRIĖMĖ ŠIĄ DIREKTYVĄ:
   1 straipsnis
   Ši direktyva taikoma visų tipų transporto priemonėse, nurodytose Direktyvos 2002/24/EB 1 straipsnyje, identifikuojant valdymo mechanizmus, signalines lemputes ir rodytuvus.
   2 straipsnis
   Dviračių arba triračių motorinių transporto priemonių valdymo mechanizmų, signalinių lempučių ir rodytuvų identifikavimo atžvilgiu sudedamųjų dalių EB tipo patvirtinimo suteikimo tvarka bei laisvo tokių transporto priemonių judėjimo sąlygos nustatytos Direktyvos 2002/24/EB II ir III skyriuose.
   3 straipsnis
   1.   Pagal Direktyvos 2002/24/EB 11 straipsnio nuostatas pripažįstamas šios direktyvos ir JT/EEK reglamento Nr. 60 reikalavimų lygiavertiškumas.
   2.   Sudedamųjų dalių EB tipo patvirtinimą suteikiančios valstybių narių valdžios institucijos pripažįsta pagal JT/EEK reglamento, nurodyto 1 dalyje, reikalavimus suteiktus patvirtinimus bei sudedamųjų dalių EB tipo patvirtinimo ženklus ir vertina juos kaip pagal šios direktyvos reikalavimus išduotų patvirtinimų alternatyvą.
   4 straipsnis
   Šią direktyvą galima keisti laikantis Direktyvos 2002/24/EB 18 straipsnio 2 dalyje nustatytos tvarkos, siekiant:

               a)

               atsižvelgti į 3 straipsnyje nurodyto JT/EEK reglamento pakeitimus;

               b)

               suderinti I ir II priedus su technikos pažanga.

         5 straipsnis
   1.   Valstybės narės neturi teisės dėl su valdymo mechanizmų, signalinių lempučių ir rodytuvų identifikavimu susijusių priežasčių:

               —

               atsisakyti suteikti EB tipo patvirtinimą dviratės ar triratės motorinės transporto priemonės tipui, arba

               —

               uždrausti registruoti, parduoti arba pradėti eksploatuoti dvirates ar trirates transporto priemones,

         jei valdymo mechanizmų, signalinių lempučių ir rodytuvų identifikavimas atitinka šios direktyvos reikalavimus.
   2.   Valstybės narės turi atsisakyti suteikti EB tipo patvirtinimą bet kuriam naujam dviratės ar triratės motorinės transporto priemonės tipui dėl su valdymo mechanizmų, signalinių lempučių ir rodytuvų identifikavimu susijusių priežasčių, jei nesilaikoma šios direktyvos reikalavimų.
   3.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   6 straipsnis
   Direktyva 93/29/EEB su pakeitimais, padarytais direktyva, nurodyta III priedo A dalyje, yra panaikinama nedarant poveikio valstybių narių pareigoms, susijusioms su direktyvų perkėlimo į nacionalinę teisę ir taikymo pradžios terminais, numatytais III priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal IV priede pateiktą atitikmenų lentelę.
   7 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   Ji taikoma nuo 2010 m. sausio 1 d.
   8 straipsnis
   Ši direktyva skirta valstybėms narėms.

      Priimta Briuselyje, 2009 m. liepos 13 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         E. ERLANDSSON

      (1)  OL C 325, 2006 12 30, p. 28.

      (2)  2007 m. birželio 19 d. Europos Parlamento nuomonė (OL C 146 E, 2008 6 12, p. 72) ir 2009 m. liepos 7 d. Tarybos sprendimas.

      (3)  OL L 188, 1993 7 29, p. 1.

      (4)  Žr. III priedo A dalį.

      (5)  OL L 124, 2002 5 9, p. 1.

      (6)  E/ECE/TRANS/505 – Add. 59.

      I PRIEDAS

         DVIRAČIŲ ARBA TRIRAČIŲ TRANSPORTO PRIEMONIŲ SUDEDAMŲJŲ DALIŲ EB TIPO PATVIRTINIMO REIKALAVIMAI, SUSIJĘ SU JŲ VALDYMO MECHANIZMŲ, SIGNALINIŲ LEMPUČIŲ IR RODYTUVŲ IDENTIFIKAVIMU

      1.   APIBRĖŽIMAI
      Šioje direktyvoje vartojami šie sąvokų apibrėžimai:

                  1.1.

                  „valdymo mechanizmas“ reiškia bet kurią vairuotojo tiesiogiai įjungiamą transporto priemonės arba sudedamosios dalies dalį, kuri sukelia transporto priemonės arba vienos jos dalies būklės ar darbo pasikeitimą;

                  1.2.

                  „signalinė lemputė“ reiškia signalą, parodantį, kad įtaisas įsijungė, kad jis dirba arba kad esama pagrindo manyti, jog yra gedimas arba kad įrenginys neveikia;

                  1.3.

                  „rodytuvas“ reiškia įrenginį, kuris teikia informaciją apie sklandų sistemos ar jos dalies darbą arba būseną, pavyzdžiui, skysčio lygį;

                  1.4.

                  „ženklas“ reiškia metmenis, kurie suteikia galimybę identifikuoti valdymo mechanizmą, signalinę lemputę arba rodytuvą.

            2.   REIKALAVIMAI
      2.1.   Identifikavimas

      2.1.5 punkte nurodyti valdymo mechanizmai, signalinės lemputės ir rodytuvai, juos įrengus transporto priemonėje, identifikuojami pagal šiuos reikalavimus.

                  2.1.1.

                  Šie simboliai fone aiškiai išryškėja.

                  2.1.2.

                  Ženklai yra ant valdymo mechanizmo arba prie pat jo ar signalinės lemputės, kurią reikia identifikuoti. Kai tai padaryti nėra galimybės, ženklas ir valdymo mechanizmas arba signalinė lemputė sujungiami nepertraukiamu kuo trumpesniu brūkšniu.

                  2.1.3.

                  Pagrindinių žibintų ilgąsias šviesas žymi lygiagretūs horizontalūs šviesos spinduliai, o artimųjų šviesų žibintus – žemyn nukreipti lygiagretūs šviesos spinduliai.

                  2.1.4.

                  Naudojant optinėse signalinėse lemputėse, toliau išvardytos spalvos reiškia:
                  —   raudona: pavojus,
                  —   geltona: atsargiai,
                  —   žalia: saugu.
                  Mėlyna spalva skirta tik pagrindinių žibintų ilgųjų šviesų signalinėms lemputėms.

                  2.1.5.

                  Ženklų paskirtis ir identifikavimas

                                 1 brėžinys

                                 Žibintų valdymas – žibintų tolimosios šviesos

                              Signalinės lemputės spalva: mėlyna.

                                 2 brėžinys

                                 Žibintų valdymas – artimųjų šviesų žibintai

                              Signalinės lemputės spalva: žalia.

                                 3 brėžinys

                                 Posūkių rodiklis

                              Pastaba: jeigu yra atskiros kairiojo ir dešiniojo posūkių rodyklių signalinės lemputės, dvi rodykles taip pat galima naudoti atskirai.
                              Signalinės lemputės spalva: žalia.

                                 4 brėžinys

                                 Pavojaus signalo įtaisas

                              Dvi galimybės:

                                          —

                                          greta yra identifikavimo signalas.
                                          Signalinės lemputės spalva: raudona,
                                          arba

                                          —

                                          tuo pat metu veikia posūkių rodikliai (abi 3 brėžinyje pavaizduotos rodyklės).

                                 5 brėžinys

                                 Rankinis droselis

                              Signalinės lemputės spalva: geltona.

                                 6 brėžinys

                                 Garso signalo įtaisas

                                 7 brėžinys

                                 Kuro lygis

                              Signalinės lemputės spalva: geltona.

                                 8 brėžinys

                                 Variklio aušinamojo skysčio temperatūra

                              Signalinės lemputės spalva: raudona.

                                 9 brėžinys

                                 Akumuliatoriaus įkrova

                              Signalinės lemputės spalva: raudona.

                                 10 brėžinys

                                 Variklio alyva

                              Signalinės lemputės spalva: raudona.

                                 11 brėžinys

                                 Priekinis rūko žibintas (3)

                              Signalinės lemputės spalva: žalia.

                                 12 brėžinys

                                 Galinis rūko žibintas (3)

                              Signalinės lemputės spalva: geltona.

                                 13 brėžinys

                                 Variklio uždegimo arba išjungimo kontrolės įtaisas yra „išjungtas“

                                 14 brėžinys

                                 Variklio uždegimo arba išjungimo kontrolės įtaisas yra „įjungtas“

                                 15 brėžinys

                                 Apšvietimo jungiklis

                              Signalinės lemputės spalva: žalia.

                                 16 brėžinys

                                 Gabaritiniai (šoniniai) žibintai

                                 Pastaba. Jeigu naudojamas ne atskiras kontrolės įtaisas, jį galima identifikuoti 15 brėžinyje nurodytu simboliu.
                              Signalinės lemputės spalva: žalia.

                                 17 brėžinys

                                 Neutraliosios padėties pavarų dėžės rodytuvas

                              Signalinės lemputės spalva: žalia.

                                 18 brėžinys

                                 Elektrinis starteris

                                             (1)

                                          Įrėminti plotai gali būti standūs.

                                             (2)

                                          Tamsiąją šio ženklo dalį galima pakeisti jo siluetu; tada visa balta šios diagramos dalis gali būti tamsios spalvos.

                                             (3)

                                          Jei priekinius ir užpakalinius rūko žibintus kontroliuoja vienas valdymo mechanizmas, jam identifikuoti naudojamas „priekinio rūko žibinto“ ženklas.

         Priedėlis

            2.1.5 skirsnyje nurodytų ženklų pavyzdinio pagrindo struktūra

         Pavyzdinį pagrindą sudaro:

                     1)

                     50 mm kvadratinis pagrindas, kai šis matmuo originale prilygsta nominalų „a“ matmeniui;

                     2)

                     apskritimo formos 56 mm skersmens pagrindas, kurio plotas yra apytiksliai toks pat, kaip ir kvadratinio pagrindo (1);

                     3)

                     antrasis apskritimo formos 50 mm skersmens pagrindas, nubraižytas kvadratinio pagrindo viduje (1);

                     4)

                     antrasis kvadratas, kurio kampai remiasi į apskritimo formos pagrindą (2), o kraštinės yra lygiagrečios kvadratinio pagrindo (1) kraštinėms;

                     5) ir 6)

                     du stačiakampiai, kurių plotas yra toks pat, kaip ir kvadratinio pagrindo (1), o kraštinės tarpusavyje sudaro stačius kampus; kiekvienas stačiakampis nubrėžtas taip, kad padalintų priešingus kvadratinio pagrindo šonus į simetriškus galus;

                     7)

                     trečiasis kvadratas, kurio šonai eina per kvadratinio pagrindo (1) ir apskritimo formos pagrindo (2) kontūrų susikirtimo taškus ir yra pasvirę 45° kampu, taip pažymėdami didžiausius horizontalius ir vertikalius pavyzdinio pagrindo matmenis;

                     8)

                     netaisyklingas aštuonkampis, kurį sudaro 30° kampu pasvirusios linijos kvadrato šonuose (7).

               Pavyzdinis pagrindas nubrėžtas su kvadratiniu pagrindu (1) sutampančiame tinkle, kurio apatinės kraštinės ilgis yra 12,5 mm.

      II PRIEDAS

         1 priedėlis

            Informacinis dokumentas dėl dviratės arba triratės motorinės transporto priemonės tipo valdymo mechanizmų, signalinių lempučių ir rodytuvų identifikavimo

         (šį dokumentą reikia pridėti prie paraiškos sudedamosios dalies EB tipui patvirtinti, jei ji teikiama atskirai nuo paraiškos transporto priemonės tipui patvirtinti)
         Užsakymo numeris (nurodo pareiškėjas):
         Paraiškoje dviratės arba triratės motorinės transporto priemonės tipo valdymo mechanizmų, signalinių lempučių ir rodytuvų identifikavimo sudedamosios dalies EB tipui patvirtinti pateikiama informacija, nurodyta šiuose Direktyvos 2002/24/EB II priedo 1 dalies A skyriaus skirsnių papunkčiuose:

                     —

                     0.1,

                     —

                     0.2,

                     —

                     nuo 0.4 iki 0.6,

                     —

                     9.2.1.

         2 priedėlis
         Administracijos pavadinimas

            Dviratės arba triratės motorinės transporto priemonės tipo valdymo mechanizmų, signalinių lempučių ir rodytuvų identifikavimo sudedamosios dalies EB tipo patvirtinimo pažymėjimas

         PAVYZDYS
         Pranešimo Nr. … pranešimą pateikusioji techninė tarnyba … Data: …
         Sudedamosios dalies EB tipo patvirtinimo Nr.: … Pratęsimo Nr. …

                     1.

                     Transporto priemonės markė: …

                     2.

                     Transporto priemonės tipas, visos versijos ir variantai: …

                     3.

                     Gamintojo pavadinimas ir adresas: …

                     4.

                     Gamintojo atstovo pavadinimas ir adresas (jei gamintojas turi atstovą) …
                     …

                     5.

                     Transporto priemonės pateikimo patikrinti data: …

                     6.

                     Sudedamosios dalies EB tipo patvirtinimas suteiktas/nesuteiktas (1):

                     7.

                     Vieta: …

                     8.

                     Data: …

                     9.

                     Parašas: …

         (1)  Netinkamą žodį išbraukti.

      III PRIEDAS
      A   DALIS

         Panaikinama direktyva su pakeitimu

         (nurodyta 6 straipsnyje)

                  Tarybos direktyva 93/29/EEB

                  (OL L 188, 1993 7 29, p. 1).

                  Komisijos direktyva 2000/74/EB

                  (OL L 300, 2000 11 29, p. 24).

            B   DALIS

         Perkėlimo į nacionalinę teisę ir taikymo pradžios terminų sąrašas

         (nurodytas 6 straipsnyje)

                  Direktyva

                  Perkėlimo terminas

                  Taikymo pradžios data

                  93/29/EEB

                  1994 m. gruodžio 14 d.

                  1995 m. birželio 14 d. (1)

                  2000/74/EB

                  2001 m. gruodžio 31 d.

                  2002 m. sausio 1 d. (2)

         (1)  Pagal Direktyvos 93/29/EEB 5 straipsnio 1 dalies trečią pastraipą:

         „Dėl priežasčių, susijusių su valdymo mechanizmų, signalinių lempučių ir rodytuvų identifikavimu, nuo pirmojoje pastraipoje nurodytos dienos valstybės narės negali drausti pradėti eksploatuoti šios direktyvos reikalavimus atitinkančių transporto priemonių.“

      Minėta diena yra 1994 m. gruodžio 14 d.; žiūrėti Direktyvos 93/29/EEB 5 straipsnio 1 dalies pirmą pastraipą.

         (2)  Pagal Direktyvos 2000/74/EB 2 straipsnį:

         „1.   Nuo 2002 m. sausio 1 d. valstybės narės negali dėl su valdymo mechanizmų, signalinių lempučių ir rodytuvų identifikavimu susijusių priežasčių:

                     —

                     atsisakyti suteikti EB tipo patvirtinimą dviratei arba triratei motorinei transporto priemonei, arba

                     —

                     uždrausti registruoti, parduoti arba pradėti eksploatuoti dvirates ar trirates transporto priemones,

               jeigu valdymo mechanizmų, signalinių lempučių ir rodytuvų identifikavimas atitinka Direktyvos 93/29/EEB su pakeitimais, padarytais šia direktyva, reikalavimus.
         2.   Nuo 2002 m. liepos 1 d. valstybės narės atsisako suteikti EB tipo patvirtinimą bet kuriai naujo tipo dviratei arba triratei motorinei transporto priemonei dėl su valdymo mechanizmais, signalinėmis lemputėmis ir rodytuvų identifikavimu susijusių priežasčių, jei nesilaikoma Direktyvos 93/29/EEB su pakeitimais, padarytais šia direktyva, reikalavimų.“.

      IV PRIEDAS

         ATITIKMENŲ LENTELĖ

                  Direktyva 93/29/EEB

                  Direktyva 2000/74/EB

                  Ši direktyva

                  1 ir 2 straipsniai

                  1 ir 2 straipsniai

                  3 straipsnio pirma pastraipa

                  3 straipsnio 1 dalis

                  3 straipsnio antra pastraipa

                  3 straipsnio 2 dalis

                  4 straipsnio įžanginė formuluotė

                  4 straipsnio įžanginė formuluotė

                  4 straipsnio pirma įtrauka

                  4 straipsnio a punktas

                  4 straipsnio antra įtrauka

                  4 straipsnio b punktas

                  5 straipsnio 1 dalis

                  —

                  2 straipsnio 1 dalis

                  5 straipsnio 1 dalis

                  2 straipsnio 2 dalis

                  5 straipsnio 2 dalis

                  5 straipsnio 2 dalis

                  5 straipsnio 3 dalis

                  —

                  6 ir 7 straipsniai

                  6 straipsnis

                  8 straipsnis

                  I ir II priedai

                  I ir II priedai

                  —

                  III priedas

                  —

                  IV priedas


title: 1994 m. gruodžio 21 d. Komisijos direktyva 94/78/EB, suderinanti su technine pažanga Tarybos direktyvą 78/549/EEB dėl motorinių transporto priemonių ratų apsaugos priemonių

text:
Svarbus teisinis pranešimas

|

31994L0078

Oficialusis leidinys L 354 , 31/12/1994 p. 0010 - 0015 specialusis leidimas suomių kalba: skyrius 13 tomas 27 p. 0080  specialusis leidimas švedų kalba: skyrius 13 tomas 27 p. 0080

		Komisijos direktyva 94/78/EB1994 m. gruodžio 21 d.suderinanti su technine pažanga Tarybos direktyvą 78/549/EEB dėl motorinių transporto priemonių ratų apsaugos priemoniųEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą [1], suderinimo su paskutiniais pakeitimais, padarytais Komisijos direktyva 93/81/EEB [2], ypač į jos 13 straipsnio 2 dalį,atsižvelgdama į 1978 m. birželio 12 d. Tarybos direktyvą 78/549/EEB dėl valstybių narių įstatymų, reglamentuojančių motorinių transporto priemonių ratų apsaugos priemones [3], suderinimo, ypač į jos 4 straipsnį,kadangi Direktyva 78/549/EEB yra viena iš EEB tipo patvirtinimo tvarkos, nustatytos Direktyva 70/156/EEB, atskirųjų direktyvų; kadangi todėl nuostatos, nustatytos Direktyvoje 70/156/EEB dėl motorinių transporto priemonių sistemų, sudėtinių dalių ir atskirų techninių mazgų, yra taikomos šiai direktyvai;kadangi ypač pagal Direktyvos 70/156/EEB 3 straipsnio 4 dalį ir 4 straipsnio 3 dalį yra būtina, kad prie kiekvienos atskiros direktyvos būtų pridedamas informacinis dokumentas, įtraukiantis susijusius punktus iš šios direktyvos I priedo, taip pat remiantis direktyvos VI priedu tipo patvirtinimo liudijimas, kad galima būtų kompiuterizuoti tipo patvirtinimą;kadangi keturiais ratais varomų keleivinių motorinių transporto priemonių skaičius didėja, neatsižvelgiant į tai, ar keturių ratų pavara yra įjungta nuolatos, ar yra valdoma automatiškai ar rankiniu būdu; kadangi tokių keleivinių motorinių transporto priemonių atveju, atsižvelgiant į techninę pažangą, yra būtina peržiūrėti tam tikrus konstrukcijos ir valdymo parametrus ir iš dalies pakeisti tam tikras Direktyvos 78/549/EEB nuostatas taip, kad jos atspindėtų rinkos situaciją dabartyje ir ateityje ir atitiktų tinkamą projektavimo, konstravimo ir saugaus valdymo praktiką;kadangi šios direktyvos nuostatos atitinka Direktyva 70/156/EEB įkurto Derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 78/549/EEB iš dalies keičiama taip:1. 1 straipsnyje žodžiai "(kaip apibrėžta Direktyvos 70/156/EEB I priede)" pakeičiami žodžiais "(kaip apibrėžta Direktyvos 70/156/EEB II A priede)".2. I ir II priedai keičiami pagal šios direktyvos priedo 1, 2 ir 3 punktus.3. Pridedamas šios direktyvos priedo 4 punkte išdėstytas III priedas.2 straipsnis1. Nuo 1995 m. liepos 1 d. valstybės narės dėl priežasčių, susijusių su ratų apsaugos priemonėmis, negali:- atsisakyti motorinės transporto priemonės tipo atžvilgiu išduoti EEB tipo patvirtinimą arba nacionalinį tipo patvirtinimą, arba- uždrausti transporto priemonių registraciją, pardavimą ar naudojimą,jeigu ratų apsaugos priemonės atitinka reikalavimus, išdėstytus Direktyvoje 78/549/EEB su daliniais pakeitimais, padarytais šia direktyva.2. Nuo 1996 m. sausio 1 d. valstybės narės:- toliau nebeišduoda EEB tipo patvirtinimo ir- gali atsisakyti išduoti nacionalinį tipo patvirtinimątransporto priemonės tipui dėl priežasčių, susijusių su ratų apsauginėmis priemonėmis, jeigu reikalavimai, išdėstyti Direktyvoje 78/549/EEB su daliniais pakeitimais, padarytais šia direktyva, nėra vykdomi.3 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip nuo 1995 m. liepos 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.Priimta Briuselyje, 1994 m. gruodžio 21 d.Komisijos varduMartin BangemannKomisijos narys[1] OL L 42, 1970 2 23, p. 1.[2] OL L 264, 1993 10 23, p. 49.[3] OL L 168, 1978 6 26, p. 45.--------------------------------------------------PRIEDAS1. Iš karto prieš antraštę"I priedas"įterpiamas toks tekstas:"Priedų sąrašasI priedas | Bendri reikalavimai, specialūs reikalavimai, grandinių naudojimas, paraiška gauti EEB tipo patvirtinimą, EEB tipo patvirtinimo suteikimas, daliniai patvirtinimų pakeitimai, produkcijos atitiktis |II priedas | Informacinis dokumentas |III priedas | Tipo patvirtinimo liudijimas" |2. I priedas keičiamas tokiu būdu:a) I priede įrašoma tokia antraštė:"BENDRI REIKALAVIMAI, SPECIALŪS REIKALAVIMAI, GRANDINIŲ NAUDOJIMAS, PARAIŠKA GAUTI EEB TIPO PATVIRTINIMĄ, EEB TIPO PATVIRTINIMO SUTEIKIMAS, DALINIAI PATVIRTINIMŲ PAKEITIMAI, PRODUKCIJOS ATITIKTIS";b) 2.1 punktas pakeičiamas tokiu sakiniu:"2.1. Ratų apsaugos priemonės privalo atitikti šiuos reikalavimus, kai transporto priemonė važiuoja (žr. II priedo 2.6 punktą) ir veža vieną keleivį, sėdintį priekinėje sėdynėje, o ratai yra tiesiai pirmyn nukreiptoje padėtyje:";c) 2.1.1 punktas pakeičiamas tokiu tekstu:"2.1.1. Dalyje, kurią sudaro radialinės plokštumos, sudarančios 30° kampą, nukreiptą į priekinę pusę nuo ratų centro, ir 50° kampą, atitinkamai nukreiptą į užpakalinę pusę (žr. 1 pav.), bendras ratų apsaugos priemonių plotis (q) turi būti bent jau toks, kad apimtų bendrą tipo plotį (b), atsižvelgiant į padangos/rato kombinacijos kraštus, apibrėžtus gamintojo ir nurodytus III priedo papildymo 1.3 punkte. Dvigubų ratų atveju būtina atsižvelgti į bendrą plotį, apimantį dvi padangas (t).";d) 3.1 punktas pakeičiamas tokiu tekstu:"3.1. Transporto priemonių, kurių tik du ratai yra varomieji, atveju gamintojas privalo patvirtinti, kad transporto priemonė yra sukonstruota taip, kad bent jau vieno tipo grandinė, skirta važiavimui sniego sąlygomis, gali būti naudojama vienam iš ratų ir padangų tipų, patvirtintų tokio tipo transporto priemonės varomiesiems ratams. Viena grandinės/padangos/rato kombinacija, kuri yra tinkama transporto priemonei, turi būti apibrėžta gamintojo ir nurodyta III priedo papildymo 1.2 punkte.";e) 3 punktas papildomas naujais 3.2 ir 3.3 punktais:"3.2. Transporto priemonių su keturiais varomaisiais ratais atveju, įskaitant transporto priemones, kurių viena pavaros ašis gali būti išjungiama rankiniu būdu arba automatiškai, gamintojas privalo patvirtinti, kad transporto priemonė yra sukonstruota taip, kad bent jau vieno tipo grandinė, skirta važiavimui sniego sąlygomis, gali būti naudojama vienam iš ratų ir padangų tipų, patvirtintų bent jau vienai tokio tipo transporto priemonės pavaros ašiai, kuri negali būti išjungiama. Viena grandinės/padangos/rato kombinacija, kuri yra tinkama transporto priemonei ir varomiesiems ratams, ant kurių gali būti uždedamos grandinės, turi būti apibrėžta gamintojo ir nurodyta III priedo papildymo 1.2 punkte.3.3. Instrukcijos, susijusios su grandinių, kurios gali būti naudojamos, tipu ar tipais, turi būti pateikiamos kiekvienai transporto priemonei iš serijos, atitinkančios EEB tipo patvirtinimo transporto priemonę.";f) 4.1 punktas pakeičiamas tokiu tekstu:"4.1. Paraišką dėl EEB tipo patvirtinimo pagal Direktyvos 70/156/EEB 3 straipsnio 4 dalį transporto priemonės tipo ratų apsaugos priemonių atžvilgiu pateikia gamintojas.";g) 4.2 punktas pakeičiamas taip:"4.2. Informacinio dokumento pavyzdys pateiktas II priede.";h) 4.2.1 ir 4.2.2 punktai panaikinami;i) įrašomi nauji 5, 6 ir 7 punktai:"5. EEB TIPO PATVIRTINIMO SUTEIKIMAS5.1. Jeigu pagrindiniai reikalavimai yra patenkinami, EEB tipo patvirtinimas sutinkamai su Direktyvos 70/156/EEB 4 straipsnio 3 dalimi yra suteikiamas.5.2. EEB tipo patvirtinimo liudijimo pavyzdys pateiktas III priede.5.3. Patvirtinimo numeris pagal Direktyvos 70/156/EEB VII priedą priskiriamas kiekvienam patvirtintos transporto priemonės tipui. Ta pati valstybė narė nepriskiria to paties numerio kitam transporto priemonės tipui.6. TIPO MODIFIKACIJOS IR DALINIAI PATVIRTINIMŲ PAKEITIMAI6.1. Tuo atveju, kai transporto priemonės tipas, patvirtintas pagal šią direktyvą, yra modifikuojamas, turi būti taikomos Direktyvos 70/156/EEB 5 straipsnio nuostatos.7. PRODUKCIJOS ATITIKTIS7.1. Priemonių, užtikrinančių produkcijos atitiktį, turi būti imamasi pagal nuostatas, išdėstytas Direktyvos 70/156/EEB 10 straipsnyje."3. II priedas pakeičiamas taip:"II PRIEDASInformacinis dokumentas Nr…sutinkamai su Tarybos direktyvos 70/156/EEB I priedu dėl transporto priemonės EEB tipo patvirtinimo ratų apsaugos priemonių ir Direktyva 78/549/EEB su paskutiniais pakeitimais, padarytais Direktyva…/…/EEB.Ši informacija, jeigu taikoma, pateikiama trimis egzemplioriais ir su turiniu. Visi brėžiniai turi būti tinkamo mastelio ir pakankamai detalūs, pateikiami ant A4 formato popieriaus lapų arba A4 formato aplanke. Fotografijos, jeigu tokios yra, turi būti pakankamai detalios.Jeigu sistemos, sudėtinės dalys ar atskiri techniniai mazgai turi elektroninį valdymą, turi būti pateikiama informacija apie jų veikimą.0. BENDRA INFORMACIJA0.1. Modelis (gamintojo firmos pavadinimas):0.2. Tipas ir bendras komercinis aprašymas:0.3. Tipo identifikavimo priemonė, jeigu pažymėta ant transporto priemonės (b):0.3.1. Tokio žymėjimo vieta:0.4. Transporto priemonės kategorija (c)0.5. Gamintojo vardas ir adresas:0.8. Surinkimo gamyklos adresas:1. BENDROS TRANSPORTO PRIEMONĖS KONSTRUKCIJOS CHARAKTERISTIKOS1.1. Pavyzdinės transporto priemonės fotografijos ir (arba) brėžiniai.1.3. Ašių ir ratų skaičius:1.3.1. Ašių su dvigubais ratais skaičius ir padėtis.2. MASĖ IR IŠMATAVIMAI (e)(kg ir mm) (žr. į brėžinį, kai taikoma)2.4. Visos transporto priemonės dimensijos2.4.1. Važiuoklė be kėbuloŠiame informaciniame dokumente naudojami punktų numeriai bei išnašos atitinka numerius ir išnašas Direktyvos 70/156/EEB I priede.Šiai direktyvai nesvarbūs punktai yra praleisti.2.4.1.3. Aukštis (be krovinio) [1](Reguliuojamo aukščio pakabai nurodykite normalaus veikimo padėtį):2.4.2. Važiuoklė su kėbulu2.4.2.3. Aukštis (be krovinio) (1) (Reguliuojamo aukščio pakabai nurodykite normalaus veikimo padėtį):2.6. Transporto priemonės su kėbulu masė važiuojant arba važiuoklės su vairuotojo kabina masė, jeigu gamintojas neįrengia kėbulo (įskaitant aušinamuosius skysčius, tepalus, degalus, įrankius, atsarginį ratą ir vairuotoją) (0) (didžiausia ir mažiausia masė kiekvienai versijai):6. PAKABA6.6. Padangos ir ratai6.6.1. Padangos/rato kombinacija (padangoms nurodykite dydį, mažiausios leistinos apkrovos indeksą, mažiausio greičio kategorijos ženklą; ratams nurodykite ratlankių dydį ir poslinkį)6.6.1.1. Ašys6.6.1.1.1. 1 ašis:6.6.1.1.2. 2 ašis:6.6.1.1.3. 3 ašis:6.6.1.1.4. 4 ašis:6.6.4. Grandinės/padangos/rato kombinacija priekinėje ir (arba) užpakalinėje ašyje, kuri tinka transporto priemonės tipui, kaip rekomenduoja gamintojas.9. KĖBULAS9.16. Ratų apsaugos priemonės9.16.1. Trumpas transporto priemonės aprašymas jos ratų apsaugos priemonių atžvilgiu:9.16.2. Detalūs ratų apsaugos priemonių brėžiniai ir jų padėtis transporto priemonėje, rodanti matmenis, apibrėžtus Direktyvos 78/549/EEB I priedo 1 pav., atsižvelgiant į padangų/ratų kombinacijų kraštus."4. Pridedamas naujas III priedas:"III PRIEDAS+++++ TIFF ++++++++++ TIFF +++++""Priedasprie EEB patvirtinimo liudijimo Nr…,susijęs su transporto priemonės tipo patvirtinimu Direktyvos 78/549/EEB su paskutiniais pakeitimais, padarytais Direktyva…/…/EEB, atžvilgiu1. Papildoma informacija1.1. Trumpas transporto priemonės aprašymas ratų apsaugos priemonių atžvilgiu:1.2. Gamintojo nurodyta grandinės/padangos/rato dydžių kombinacija priekinėje ir (arba) užpakalinėje ašyje:1.3. Gamintojo nurodyta padangos/rato kombinacija, įskaitant poslinkį:5. Pastabos.""(1) Išbraukti, kur netaikoma.(2) Jeigu tipo identifikavimo priemonėje naudojamas ženklas netinka apibūdinti transporto priemonės, sudėtinės dalies ar atskiro techninio mazgo tipus, aprėptus šiame tipo patvirtinimo liudijime, toks ženklas dokumente turi būti pateikiamas simboliu "?" (pvz., ABC?123??).(3) Kaip apibrėžta Direktyvos 70/156/EEB II priedo A dalyje."[1] Išbraukti, kur netaikoma.--------------------------------------------------